ব্যারেল শিশু

ব্যারেল শিশু বলতে সেইসব শিশুদের বোঝায় যারা তাদের পিতামাতার দ্বারা "ফেলে যাওয়া" বা পরিত্যক্ত। বিদেশে উন্নত জীবনযাপনের চেষ্টায় পিতামাতারা এরূপ করে। ওয়েস্ট ইন্ডিজ বিশ্ববিদ্যালয়ের শিক্ষাবিদ ড. ক্লাউডেট ক্রফোর্ড-ব্রাউন প্রথম ব্যারেল শিশুদের ঘটনাটি বর্ণনা করেছিলেন। তিনি "ব্যারেল শিশু" বলতে সেইসব শিশুদের বুঝিয়েছেন যারা ক্যারিবীয় অঞ্চল থেকে উত্তর আমেরিকা এবং যুক্তরাজ্যের মহানগরীতে তাদের বাবা-মায়ের কাছে অভিবাসনের জন্য অপেক্ষা করার সময় সরাসরি যত্নের পরিবর্তে খাদ্য এবং বস্ত্রের আকারে বস্তুগত সম্পদ পেয়ে থাকে। ডঃ ক্রফোর্ড-ব্রাউন, তার প্রকাশনা হু উইল সেভ আওয়ার চিলড্রেন: দ্য প্লাইট অফ জ্যামাইকান চিলড্রেন ইন দ্য নাইনটিস বইতে দেখিয়েছেন যে এইসব শিশুদের সারোগেট বাবা-মায়েরা  বাচ্চাদের প্রয়োজনীয় মানসিক সাহায্য এবং লালন-পালন করতে অক্ষম হন; এই শিশুদের বেশিরভাগই পিতামহ বা নিকট আত্মীয়দের দ্বারা লালিত-পালিত হয়ে থাকে।Crawford-Brown, C. (1999).  Who Will Save Our Children: The plight of the Jamaican child in the nineties. Kingston: University of the West Indies Canoe Press.

মানসিক প্রভাব

এই ধরণের অবহেলার শিকার শিশুদের মধ্যে বিভিন্ন ধরণের মানসিক এবং আচরণগত সমস্যা থাকতে পারে যেমন পালিয়ে যাওয়ার আচরণ, প্রত্যাহার,
বিষাদগ্রস্ততা এবং কিছু ক্ষেত্রে, উগ্র আচরণ। ত্রিনিদাদ এবং টোবাগো নিউজের মতে "ব্যারেল শিশুদের জন্য এই মানসিক ক্ষতগুলি খুবই গভীর এবং দ্বিতীয়, তৃতীয় এবং চতুর্থ প্রজন্ম পর্যন্ত অশান্তির কারণ হয়ে দাঁড়ায়।"

ওয়েলকাম ট্রাস্ট ক্যারিবীয় অঞ্চলে সহিংসতার উপর আলোকপাত করে একটি প্রবন্ধে ব্যারেল শিশুদের নিয়ে আলোচনা করেছিল।  এটি কারা এলমসলি ওয়েয়ারের একটি স্বল্পদৈর্ঘ্য চলচ্চিত্রের শিরোনাম এবং বিষয়বস্তু ছিল। এখানে ত্রিনিদাদের একটি পরিবারকে অভিবাসনের কারণে বিভক্ত হতে হয়েছিল এবং পিতামাতা মার্কিন যুক্তরাষ্ট্র থেকে ত্রিনিদাদে তাদের সন্তানদের কাছে "জিনিসপত্র ভর্তি ব্যারেল পাঠাচ্ছিলেন"।

জ্যামাইকায় ইউনিসেফ একমত যে "বিদেশে লাভজনক কর্মসংস্থানের জন্য অভিভাবকদের অভিবাসনের ফলে জ্যামাইকান শিশুদের উপর নেতিবাচক প্রভাব পড়েছে। কিছু শিশু অপরিচিত, প্রতিবেশী এমনকি বড় ভাইবোনদের তত্ত্বাবধানে রয়েছে যারা নিজেরাই শিশু। এই তথাকথিত ব্যারেল শিশুরা পিতামাতার দেখভাল বা প্রাপ্তবয়স্কদের তত্ত্বাবধান ছাড়াই থাকে এবং অনুপস্থিত পিতামাতার পাঠানো নগদ অর্থ এবং ব্যারেল পোশাক এবং খেলনা আকারে বস্তুগত সম্পদ পেয়ে থাকে।"

এই ব্যাপারে ক্যারিবিয়ান স্টাডিজ জার্নাল,Down, Lorna (Spring 2004), "Navigating the Web of Place", Anthurium: A Caribbean Studies Journal, Vol. 2, Issue 1. . অনেক ক্যারিবিয়ান সম্মেলন, ত্রিনিদাদ গার্ডিয়ানDion Jeffers, "The silent cry", The Trinidad Guardian, 17 February 2006.  এবং ত্রিনিদাদ নিউজডেতেও  আলোচনা করা হয়েছে। ত্রিনিদাদ গার্ডিয়ান অনুপস্থিত পিতামাতাদের ব্যাপারে উল্লেখ করেছে যে "ছুটির সময়, তারা নামী দামী ব্র্যান্ডের জুতো এবং পোশাক ভর্তি ভালোবাসার ব্যারেল তাদের সন্তানদের পাঠায়, তারা বিশ্বাস করে যে এগুলি তাদের সন্তানদের খুশি করবে এবং তাদের অনুপস্থিতি প্রতিপূরণ করে দেবে। কিন্তু বাস্তবে শিশুরা তাদের পিতামাতার প্রকৃত ভালোবাসা থেকে বঞ্চিত হয়।"

প্রতিবেদন

নিউজউইকে ব্রুক লারমারের "ব্যারেল চিলড্রেন" শিরোনামে প্রকাশিত একটি প্রবন্ধে একটি নির্দিষ্ট পরিবারের উপর এর প্রভাব নাটকীয়ভাবে তুলে ধরা হয়েছে। "মার্শা ফ্লাওয়ার্সের উঠোনে কার্ডবোর্ডের ব্যারেলটি এক মাসেরও বেশি সময় ধরে খালি পড়ে আছে, কিন্তু জ্যামাইকার কিশোরী এটিকে এমনভাবে যত্নে রেখেছে যেন এটি একটি পবিত্র টোটেম। একথা সত্যই বটে। মার্শা এবং তার দুই বোনকে কিংস্টনের একটি বস্তিতে নিজেদের ভরণপোষণের ভার দিয়ে তার মা মার্কিন যুক্তরাষ্ট্রে অভিবাসিত হয়েছিল পাঁচ বছর আগে। ব্যারেলটি তার মায়ের ভালোবাসার এবং তার নিজের অপূর্ণ আকাঙ্ক্ষার একটি প্রতীক।"

ব্যারেল শিশুদের অভিজ্ঞতা তুলে ধরে এমন ব্লগও বিদ্যমান। ব্যারেল শিশু হওয়ার অভিজ্ঞতা এবং এর ফলাফলের উপর আলোকপাত করে ডঃ অ্যান্থনি সাল্যান্ডি (ত্রিনিদাদ ও টোবাগোর বাসিন্দা) দ্বারা মেমোরিজ অফ আ ক্যারিবিয়ান ব্যারেল চাইল্ড তৈরি করা হয়েছিল।

জনপ্রিয় সংস্কৃতিতে

ইউরোভিশন গানের প্রতিযোগিতা ২০১৫ তে রোমানিয়ার পরিবেশন, "De la capăt", গীতিমূলকভাবে এমন একটি শিশুর গল্পের উপর আলোকপাত করে যার বাবা-মা বিদেশে কাজ করেন। এই গানের ভিডিওটি রোমানিয়ার একটি ছেলের গল্প বলে, যার বাবা-মা ভিয়েনায় কাজ করে (যেখানে সেই বছর প্রতিযোগিতাটি অনুষ্ঠিত হয়েছিল)। তাকে এবং তার বোনকে তাদের বাবা-মায়ের কাছ থেকে একটি উপহার পাঠানো হয় এবং ছেলেটি বাক্সের ঠিকানা ব্যবহার করে তাদের সাথে দেখা করতে ভিয়েনায় যায়। ভিডিওর মাঝখানে লেখা আছে: "৩০ লক্ষেরও বেশি রোমানীয়রা তাদের সন্তানদের জন্য একটি উন্নত জীবন গড়ার চেষ্টায় বিদেশে কাজ করছেন। কিন্তু দুর্ভাগ্যবশত, শিশুরা দেশে পড়ে আছে।"

তথ্যসূত্র

Category:সন্তান পালন
Category:বিকাশমূলক মনোবিজ্ঞান